1999/334/EY: Komission päätös, tehty 7 päivänä toukokuuta 1999, eräistä Etelä-Afrikasta lähtöisin oleviin rekisteröityihin hevosiin liittyvistä suojatoimenpiteistä [tiedoksiannettu numerolla K(1999) 1176] (ETA:n kannalta merkityksellinen teksti)



Virallinen lehti nro L 126 , 20/05/1999 s. 0019 - 0020



KOMISSION PÄÄTÖS, tehty 7 päivänä toukokuuta 1999, eräistä Etelä-Afrikasta lähtöisin oleviin rekisteröityihin hevosiin liittyvistä suojatoimenpiteistä (tiedoksiannettu numerolla K(1999) 1176) (ETA:n kannalta merkityksellinen teksti) (1999/334/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien eläinten eläinlääkärintarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(1), sellaisena kuin se on viimeksi muutettuna direktiivillä 96/43/EY(2) ja erityisesti sen 18 artiklan 1 kohdan, sekä katsoo, että (1) eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta annetussa neuvoston direktiivissä 90/426/ETY(3), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, säädetään afrikkalaista hevosruttoa koskevista toimenpiteistä, (2) rekisteröityjen hevosten tilapäinen tuonti ja tuonnin edellytykset Etelä-Afrikasta yhteisöön vahvistetaan komission päätöksellä 97/10/EY(4), (3) Etelä-Afrikan Länsi-Kapmaan valvontavyöhykkeellä olevissa hevosissa on ilmoitettu esiintyneen kuolemaan johtaneita tapauksia afrikkalaista hevosruttoa, mikä vahvistetaan päätöksessä 97/10/EY tautivapaalta Kapkaupungin suurkaupunkialueelta lähtöisin olevien rekisteröityjen hevosten tuonnin osalta, (4) Etelä-Afrikan toimivaltaiset eläinlääkintäviranomaiset ovat toteuttaneet tarpeelliset toimenpiteet taudin valvomiseksi, mukaan lukien valvontavyöhykkeen riskialueella olevien taudille alttiiden eläinten rokottaminen, (5) tämän taudin esiintyminen Länsi-Kapmaan valvontavyöhykkeellä saattaa uhata vakavasti yhteisön hevoseläimiä; rokotuksiin turvautuminen tautivapaan alueen lähellä estää lisäksi aluejaon jatkamisen yhteisön lainsäädännön ja kansainvälisesti hyväksyttyjen terveysvaatimusten mukaisesti, (6) viranomaiset ovat keskeyttäneet rekisteröityjen hevosten tuonnin tautivapaalta alueelta Euroopan unionin jäsenvaltioihin; yhteisön tasolla on kuitenkin vahvistettava Etelä-Afrikasta lähtöisin olevien rekisteröityjen hevosten tuontia koskevia suojatoimenpiteitä, (7) on keskeytettävä Kapkaupungin suurkaupunkialueelta tulevien rekisteröityjen hevosten tilapäinen ja pysyvä tuonti sekä kauttakulku, ja (8) tämä päätös on pysyvän eläinlääkintäkomitean lausunnon mukainen, ON TEHNYT TÄMÄN PÄÄTÖKSEN: 1 artikla Jäsenvaltioiden on kiellettävä rekisteröityjen hevosten tilapäinen tuonti, kauttakulku ja tuonti Etelä-Afrikan Kapkaupungin suurkaupunkialueelta. 2 artikla Jäsenvaltioiden on muutettava Etelä-Afrikan osalta soveltamansa toimenpiteet tämän päätöksen mukaisiksi. Niiden on ilmoitettava niistä komissiolle. 3 artikla Tämä päätös on osoitettu kaikille jäsenvaltioille. Tehty Brysselissä 7 päivänä toukokuuta 1999. Komission puolesta Franz FISCHLER Komission jäsen (1) EYVL L 268, 24.9.1991, s. 56. (2) EYVL L 162, 1.7.1996, s. 1. (3) EYVL L 224, 18.8.1990, s. 42. (4) EYVL L 3, 7.1.1997, s. 28.